&larr Dip 'n Ouma!
Oor 'n wonderlike ouma &rarr
18 antwoorde op Van Patrys-hulle tot Hanna Hoekom
Ceara het gesê op Januarie 20, 2009
Dit lyk baie interessant Izak!
solstice het gesê op Januarie 20, 2009
Izak, ek dink tog enige boek moet geskryf word met 'n spesifieke teikengroep in gedagte. Sekere boeke sal altyd oorvleuel in hierdie verband, nes die genres, maar die intensie van 'n goeie skrywer behoort aspekte aan te raak wat byval sal vind by sekere ouderdomsgroepe. En beslis, vir tieners, niks wat prekerig klink nie!
Aproqueen het gesê op Januarie 20, 2009
ek sien mos boeke wat ek ken daar,,,,
abrham het gesê op Januarie 21, 2009
die vermoee om dood te gaan word deur elke mens besit. ons 'volwasenes'beperk soms kinders se menswees – martie is reg.
hutton het gesê op Januarie 21, 2009
Laat ons boeke vat! het gesê op Januarie 21, 2009
Enklele hoogs persoonlike gedagtes oor jeugliteratuur.
Elisabeth skryf dat 'n jeugboek op een of ander manier tog afgestem moet word op die leeftyd van die kind. En dit is presies net daar waar die knoop lê. Ek wil graag drie perspektiewe op die stelling gee. As skrywer, as besorgde ouer en as leser.
Kyk gerus wat een van NB-uitgewers se voorvereistes vir die voorlegging van 'n teks is:
"Dui asseblief die ouderdom van die teikenleser aan: kleuter (1½ tot 4 jaar), jong kind (5 tot 8), ouer kind (9 tot 12), tiener (13 tot15) of jong volwassene (16 tot 18)"
Verder sal jy as skrywer ook moet dink in watter genre jy jou boek wil skryf. Word dit 'n reeks vir meisies (dink maar aan Gosspi Girl, The Traveling Pants ensv) of word dit dalk iets in die afdeling fanatsie (dink Harry Potter, Artemis Fowl en die vampierreeks van Myer wat almal teenswoordig so op hol het) Ja, en uiteindelik kan jy dit ook oorweeg om sommer net 'n boek te skryf oor iets wat jou inspireer solank die karakter net die regte ouderdom het en die regte taal praat. As jy gelukkig is en die uitgewer hou daarvan word dit dalk op skool voorgeskryf. Is die boeke noodwendig goeie literatuur? Soms wel en soms nie. Maar glo vir my, die reekse gaan jou beursie 'n hupstoot gee.
Hoe kry ek 'n kind so ver om te begin lees? Dit is natuurlik nie 'n maklike ding om te doen nie en daar is baie kinders wat sukkel met disleksie en ander leesprobleme. Maar ja, jy skep vir hulle 'n wêreld van boeke en stories. Jy koop hulle om met lekker reekse en strips/comics. En jy kry hulle so ver om in meer as een taal te lees. En jy lees self sodat hulle kan sien hoe dit gedoen moet word. Jy lees ook vir hulle.
Maar ek smokkel ook so 'n bietjie met hulle koppe en ons kyk saam na flieks van al die groot werke: Oliver Twist, Pride and Prejudice, The Secret Garden, Rebecca, Romeo & Juliet ensv. Op die manier word hulle smaak ook beïnvloed.
Die punt wat ek wil maak is dat my kinders se leesgewoontes op veel meer as net hulle leeftyd afgestem word. Ek kyk na wat in hulle lewens aangaan, wat se emosies hulle ervaar en hoe hulle stokperdjies lyk en dan gaan soek ek boeke wat daarby pas. Soms lees my kinders dit, soms nie. Hoe op dees aarde onderskei jy tussen dit wat kinders tussen 13-15 wil lees en dit wat jong volwassenes tussen 16-18 wil lees. Ek het nie 'n idee nie.
Ek het nie meer kinderboeke gelees op hoërskool nie. Lank nie meer nie. Toentertyd het ons ook nie jeuglektuur voorgeskryf gehad nie. Tensy "Bart Smit","Ons wag op die Kaptein" en "A Town called Alice" jeugboeke was. As leser kon ek op leeftyd 14 al redelik goed oordeel dat ek van great stories hou. Dit maak regtig nie saak hoe oud die hoofkarakter is en welke tipe woorde hy gebruik nie. Ek dink nie dat ek so uniek was nie. Dit beteken nie dat ek my neus nou optrek vir jeuglektuur nie. Allermins!! Maar 'n mens moet mooi dink voor jy 'n ouderdomsgroep aan 'n boek gaan hang. Waar pas die volgende lysie dan byvoorbeeld in:
Romeo & Juliet, Great Expectations, The Book Thief , The secret diary of Adrian Mole, The secret life of bees, Little Women, Don Quichotte, Extremely Loud And Incredibly Close, ag en so kan die lysie aangaan…
Eintlik is daar nie 'n oplossing vir die jeugliteratuur-penarie nie…vervolg
vervolg van geskrif hier onder:
Eintlik is daar nie 'n oplossing vir die jeugliteratuur-penarie nie. Buitendien moet 'n mens onthou dat uitgewers primêr besighede is wat daar is om wins te maak en dat die beste belang van die leser nie altyd 'n prioriteit in hulle gedgates is nie. Die selfde behoort nie van diegene wat besluit watter boeke vir skole voorgeskryf moet word, gesê te kan word nie..
DroomKind het gesê op Januarie 21, 2009
Ek LORD OF THE FLIES mos nie net een maal nie, maar sommer twee maal hierdie kwartaal! Dit bly maar 'n nagmerrie om 'n moderne tiener daarvan te oortuig dat laerskool seuntjies op 'n eiland iets met hulle lewens te doen het. *sug* So struggle ons maar voort 🙂